Asigurătorii anunță că au plătit anul trecut despăgubiri de 13 milioane de euro în urma incendiilor. Cu cât le-au crescut veniturile
Despăgubirile achitate anul trecut de către firmele de asigurări pentru prejudiciile produse locuințelor de către incendii au depășit 63,3 milioane lei (cca. 13 milioane euro), în creștere cu 46% față de anul anterior, a anunțat marți UNSAR, asociație care reprezintă 21 de firme de asigurări care dețin peste 90% din piața de asigurări. Datele ASF arată că atât numărul de noi asigurări facultative, cât și veniturile din aceste contracte au crescut semnificativ anul trecut.